ललितपुरको ठैवस्थित फूलचोकी विद्यालयले गत वैशाखमा सुरु गरेको चार कोठे विद्यालय भवन निर्माण अन्तिम चरणमा पुगेको छ । एक हजारभन्दा बढी विद्यार्थी अध्ययनरत उक्त विद्यालयमा दसैँपछि विद्यार्थीलाई अध्यापन गराउन सकिने विद्यालय व्यवस्थापन समितिका अध्यक्ष दीपेन्द्र श्रेष्ठले बताउनुभयो । भवन निर्माणको प्रगतिका आधारमा अर्थ मन्त्रालयबाट रकम निकासा हुने गरेकाले काममा कुनै अप्ठ्यारो नपरेको उहाँको भनाइ छ । उक्त विद्यालय भवनका लागि करिब ५८ लाख रुपियाँ लागत अनुमान गरिएको छ ।
